U-I-20/15
Datum: 2016-07-26T00:00:00.000+02:00
ecli: ECLI:SI:USRS:2016:U.I.20.15
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 26.07.2016
dokument: US31001
akt: Zakon o ukrepih za odpravo žleda med 30. januarjem in 10. februarjem 2014 (Uradni list RS, št. 17/14) (ZUOPŽ), 7. odst. 14. čl.
resitev: zavrnitev
izrek: Pobuda za začetek postopka za oceno ustavnosti sedmega odstavka 14. člena Zakona o ukrepih za odpravo žleda med 30. januarjem in 10. februarjem 2014 (Uradni list RS, št. 17/14) se zavrne.
stavek: Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
odlocitev: sklep
geslo: 1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
podlaga: Člen 26.2, Zakon o Ustavnem sodišču [ZUstS]
vlagatelj: Stanislav Bele, Pivka
datum_vloge: 2015-02-08T23:00:00.000Z
datum_odlocitve: 2016-07-25T22:00:00.000Z

# U-I-20/15-5

26. 7. 2016

## SKLEP

Ustavno sodišče je v postopku za preizkus pobude Stanislava Beleta, Pivka, na seji 26. julija 2016

sklenilo:

**Pobuda za začetek postopka za oceno ustavnosti sedmega odstavka 14. člena Zakona o ukrepih za odpravo žleda med 30. januarjem in 10. februarjem 2014 (Uradni list RS, št. 17/14) se zavrne.**

### OBRAZLOŽITEV

Pobudnik izpodbija 14. člen Zakona o ukrepih za odpravo žleda med 30. januarjem in 10. februarjem 2014 (v nadaljevanju ZUOPŽ). Zatrjuje neskladje s 33. členom Ustave, ker naj bi izpodbijana določba omogočala poseg v lastniško pravico brez soglasja lastnika. Zatrjuje, da je lastnik zemljišč, na katerih je družba Elektro Primorska, d. d., Nova Gorica, brez njegovega soglasja začela polagati novo traso kablovoda.

Pobudnik zatrjuje protiustavnost 14. člena ZUOPŽ, vendar iz njegovih navedb izhaja, da nasprotuje sedmemu odstavku 14. člena ZUOPŽ, ki ureja pogoje za prevzem posesti pri obnovi gospodarske infrastrukture. Zato je Ustavno sodišče opravilo presojo v tem obsegu.

Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.

Ustavno sodišče je sprejelo ta sklep na podlagi drugega odstavka 26. člena ZUstS v sestavi: predsednik mag. Miroslav Mozetič ter sodnice in sodnika dr. Mitja Deisinger, dr. Dunja Jadek Pensa, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič
Predsednik